1971R1570 — FI — 01.01.1988 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:

▼B

KOMISSION ASETUS (ETY) N:o 1570/71,

annettu 22 päivänä heinäkuuta 1971,

Bulgariasta lähtöisin olevien elävien ja teurastettujen sikojen sekä tiettyjen sian ruhonosien tuonnin lisämaksujen vahvistamatta jättämisestä

EUROOPAN YHTEISÖJEN KOMISSIO, joka

ottaa huomioon Euroopan talousyhteisön perustamissopimuksen,

ottaa huomioon sianliha-alan yhteisestä markkinajärjestelystä 13 päivänä kesäkuuta 1967 annetun neuvoston asetuksen N:o 121/67/ETY ( 1 ), sellaisena kuin se on viimeksi muutettuna asetuksella (ETY) N:o 1261/71 ( 2 ), ja erityisesti sen 13 artiklan 5 kohdan,

sekä katsoo, että

tuotteen vapaasti rajalla -tarjoushinnan alittaessa sulkuhinnan tuotteeseen sovellettavaan maksuun on lisättävä sulkuhinnan ja tarjoushinnan erotusta vastaava lisämaksu,

lisämaksua ei kuitenkaan sovelleta kolmansiin maihin, jotka ovat valmiita ja kykenevät takaamaan, että tuotaessa yhteisöön niiden alueelta peräisin ja lähtöisin olevia tuotteita käytetty hinta ei ole sulkuhintaa alhaisempi ja että kaikki kaupan vääristymät voidaan välttää,

kolmansista maista tuotujen sianliha-alan tuotteiden lisämaksusta 28 päivänä kesäkuuta 1967 annetussa komission asetuksessa (ETY) N:o 202/67/ETY ( 3 ), sellaisena kuin se on muutettuna asetuksella N:o 614/67/ETY ( 4 ), vahvistetaan tiettyjä edellytyksiä ja menettely asetuksen (ETY) N:o 121//67/ETY 13 artiklan 2 kohdan soveltamiseksi,

kirjeessä, joka on päivätty 22 päivänä heinäkuuta 1971, Bulgarian kansantasavallan toimivaltaiset viranomaiset ovat tuoneet julki, että ne ovat valmiita antamaan nämä takeet elävien ja teurastettujen sikojen sekä tiettyjen ruhonosien yhteisöön suuntautuvan viennin osalta; ne valvovat, että vienti tapahtuu ainoastaan valtion kaupallisen yrityksen Rodopaimpexin kautta; ne valvovat lisäksi, ettei mainittuja tuotteita toimiteta sellaisilla yhteisön vapaasti rajalla -hinnoilla, jotka ovat tulliselvityspäivänä voimassa olevia sulkuhintoja alhaisemmat; tämän vuoksi ne toteuttavat kaikki tarvittavat toimenpiteet välttääkseen sen, että valtion kaupallinen yritys Rodopaimpex turvautuisi erityisesti sulkuhintoja alhaisempiin hintoihin mahdollisesti epäsuorasti johtaviin toimenpiteisiin, jollaisia ovat kaupan pitämisestä tai kuljetuksesta vastaaminen, alennusten myöntäminen, sitovien maksusopimusten tekeminen ja kaikki muut vaikutuksiltaan vastaavat toimenpiteet,

Bulgarian kansantasavallan toimivaltaiset viranomaiset ovat lisäksi tuoneet julki, että ne ovat valmiita antamaan komissiolle säännöllisesti tiedoksi valtion kaupallisen yrityksen Rodopaimpexin välityksellä elävien ja teurastettujen sikojen sekä tiettyjen ruhonosien yhteisöön suuntautuvaa vientiä koskevat yksityiskohdat ja mahdollistamaan sen, että komissio voi pysyvästi valvoa toteutettujen toimenpiteiden tehokkuutta,

tämän annetun takeen noudattamiseen liittyvistä ongelmista on keskusteltu yksityiskohtaisesti Bulgarian kansantasavallan toimivaltaisten viranomaisten kanssa; näiden keskustelujen jälkeen voidaan tämän kolmannen maan olettaa kykenevän noudattamaan antamaansa taetta; tämän vuoksi ei ole syytä periä lisämaksua mainittujen Bulgarian kansantasavallasta peräisin ja lähtöisin olevien tuotteiden tuonnista, ja

sianlihan hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN: